Groningen

An Groningen an panguna nga bungto ngan amo gihapon an ulohan nga syudad han kaparehos nga ngaran nga probinsya ha Nederlandes. Ini an gidadakli nga syudad ha norte han Netherlands ngan may-ada 231,037 nga mangurukoy (31 Enero 2019) ha may kahaluag nga 180.21 km2 (69.58 milya kwadrado) ngan may-ada kasuok han populasyon nga 1,367 kada kilometro kwadrado (3,540 kada milya kwadrado). Gintampo an mga bungto han Ten Boer ngan Haren hini nga syudad han 1 Enero 2019. An metropolitano han Groningen-Assen in may-ada mga katunga nga milyon nga bungtohanon. An Groningen usa nga kadaan nga syudad (may-ada na 950 ka tuig) ngan nagin kusog pan-rehiyon han norte han Netherlands, usa nga haros naglulugaring nga syudad-estado ngan kaapi han German Hanseatic League. An Groningen usa nga syudad-unibersidad, nga ginbabanabanahan nga may-ada 32,700 nga mag-aaram ha Unibersidad han Groningen (1 Oktubre 2019), ngan ginbabanabanahan liwat nga may-ada 28,432 ha Unibersidad han Aplikado nga Syensya ha Hanze (1 Pebrero 2020).

Mga munisipalidad han Groningen (lalawigan)
Groningen
Mga syudad, bungto ngan baryo ha Nederlandes